Mitrofan Grekov

Mitrofan Borissovitš Grekov (vene keeles Митрофан Борисович Греков, kuni 1911. aastani Mitrofan Pavlovitš Martõštšenko, vene keeles Митрофан Павлович Мартыщенко; 15. juuni (vkj. 3. juuni) 1882 Šarpajevka, Doni Väe oblast (tänapäeval Tarassovski rajoon, Rostovi oblast) – 27. november 1934 Sevastopol, Krimmi ANSV) oli vene maalikunstnik.

 Elulugu 
Mitrofan Grekov oli pärit kasaka perekonnast. Ta õppis aastatel 1898–1903 Odessa Kunstikoolis Kiriak Kostandi juures ja 1903–1911 Keiserliku Kunstide Akadeemia juures asuvas Kõrgemas Kunstikoolis Ilja Repini ja Franz Roubaud' juures. 1912. aastal kutsuti ta sõjaväeteenistusse. Esimese maailmasõja ajal oli Saksa rindel. 1917. aastal demobiliseeriti haiguse tõttu. Seejärel elas ta mõnda aega Novotšerkasskis, kus töötas õpetajana. 1920. aastal astus ta vabatahtlikult Punaarmeesse, teenis Esimeses ratsaarmees. 1925. aastal astus Grekov Revolutsioonilise Venemaa Kunstnike Assotsiatsiooni. Alates 1931. aastast elas Grekov Moskvas.Греков Митрофан Борисович ARTinvestment. Vaadatud 20. oktoobril 2024

Mitrofan Grekov suri 27. novembril 1934 Sevastopolis, kus ta parasjagu töötas panoraam-maali "Perekopi ründamine" kallal. Ta on maetud Moskvasse Novodevitšje kalmistule.Кони, люди и загадки казака Митрофана Грекова Российское казачество, 14. juuni 2024. Vaadatud 20. oktoobril 2024

 Looming 
Mitrofan Grekov oli üks esimesi ja silmapaistvamaid lahingumaalijaid nõukogude kunstis. Tema looming kujutas endast üleminekuetappi 19. sajandi realistliku kunsti ja sotsialistliku realismi vahel. Grekovi lahingumaale iseloomustavad dünaamilisus, selge kompositsioon ja detailitäpsus.Митрофан Греков: биография, батальные картины Very Important Lot. Vaadatud 20. oktoobril 2024 Grekov maalis ka dioraame ja panoraam-maale.

 Galerii 

 Viited 

Kategooria:Venemaa maalikunstnikud
Kategooria:Novodevitšje kalmistule maetud
Kategooria:Sündinud 1882
Kategooria:Surnud 1934